Islles Anglonormandes

Les islles anglonormandes o islles de la Canal (Channel Islands n'inglés; Îles Anglo-Normandes en francés) son un garrapiellu d'islles de la canal de la Mancha allugaes al oeste de la península francesa de Cotentin en Normandía. Son una dependencia de la Corona Británica pero nun formen parte del Reinu Xuníu (nin de la Xunión Europea). Alministrativamente tan xebraes en dos bailiwicks: Xerséi y Guérnesei.

So superficie total ye d'unos 195 km², nos cualos viven unos 150.000 habitantes, espardíos nes islles de:
 Xerséi
 Les Minquiers 
 Les Écréhous 
 Guérnesei (Guernesey en francés)
 Alderney (Aurigny en francés)
 Sark (Sercq en francés)
 Brecqhou o Brechou
 Herm
 Jethou (Jéthou en francés)
 Lihou
 Burhou

 Llingües 

Nes islles anglonormandes fálase normandu nes sos variantes isllegues. Les tres variantes de les islles son:
Jèrriais, faláu nel Xerséi
Dgèrnésiais, faláu nel Guérnesei
Sercquiais, faláu na islla de Sark.

Les dos primeres gocen del reconocimientu oficial del gobiernu británicu, pero les tres nun son falaes por más del 10% d'una población abondo avieyada. Estes fales foron la lligua de gobiernu, comerciu y entendimientu de los isllegos dende la so incorporación a los territorios del duque de Normandía nel añu 933. El puxu del inglés, cola arribada d'abondos inmigrantes británicos a lo llargo del sieglu XX ta faciendo de les fales isllegues llingües permarxinales.

Banderes
Toles islles tienen la bandera de so ensin qu'haya una bandera que represente a toles "Islles Anglonormandes".

 Referencies 

 Enllaces esternos 

Categoría:Islles d'Europa
Categoría:Dependencies de la Corona Británica